প্রবল বর্ষণে ভেঙে পড়ল অন্ধ্রপ্রদেশে মন্দিরের দেওয়াল, মৃত ৮ পুণ্যার্থী

ওয়েবডেস্ক: অন্ধ্রপ্রদেশের (Adhrapradesh) বিশাখাপত্তমে (Visakhapatnam) মর্মান্তিক দুর্ঘটনা। শ্রী বরাহললক্ষ্মী নরসিংহ স্বামী মন্দিরে (Sri Varahalakshmi Narasimha Swamy temple) চন্দনোৎসব উৎসবের সময় নব নির্মিত দেওয়া ধসে কমপক্ষে আটজন ভক্তের মৃত্যু হয়েছে। আহত আরও তিনজন।

মন্দিরে পুজোর্চ্চনা চলার সময় হঠাৎ করেই ধসে পড়ে দেওয়াল। মঙ্গলবার রাত ২.১৫ নাগাদ এই দুর্ঘটনা ঘটে। মৃতদের মধ্যে তিনজন মহিলা। সিমলাচলম পাহাড়ের ( Simhachalam hill) কোলে রয়েছে এই মন্দির।

হঠাৎ করে মুষুলধারে বৃষ্টি শুরু হয়, সেইসঙ্গে বইছিল ঝোড়ো হাওয়া। হঠাৎ করেই ধসে পড়ে নয়া নির্মিত মন্দিরের প্রাচীরটি। পুজো দেওয়ার জন্য মন্দিরে খুব ভীড় হয়েছিল। ভক্তরা ৩০০ টাকার টিকিট কেটে মন্দিরে ঢুকে ছিলেন। একদিকে বৃষ্টি আর অপরদিকে প্রচণ্ড ভীড়ে ভক্তদের ধাক্কাধাক্কিতে ভেঙে পড়ে দেওয়াল। ঘটনাস্থলেই সাতজনের মৃত্যু হয়, আরও একজনকে জখম অবস্থায় হাসপাতালে নিয়ে গেলে সেখানে মৃত্যু হয় তাঁর।

আরও পড়ুন: সেনাকে প্রত্যাঘাতে পূর্ণ ক্ষমতা, কী বলছে বিরোধী দল ?

যুদ্ধকালীন তৎপরতায় উদ্ধার কাজ শুরু করেন রাজ্য ও জাতীয় বিপর্যয় মোকাবিলা বাহিনী। আরও কেউ ধবংসস্তূপের মধ্যে আটকে আছে কিনা, তার খোঁজ চলছে।

#WATCH | Andhra Pradesh | Seven people died and four got injured after a 20-foot-long stretch collapsed during the Chandanotsavam festival at the Sri Varahalakshmi Narasimha Swamy temple in Visakhapatnam. Search and rescue operations are underway by the SDRF and NDRF

Vangalapudi… https://t.co/jDfKZjnX1U pic.twitter.com/8JVOtd24ND

— ANI (@ANI) April 30, 2025

অন্ধ্রপ্রদেশের স্বরাষ্ট্রমন্ত্রী বঙ্গালপুদি অনিথাও রাজ্যের দুর্যোগ ব্যবস্থাপনা দলের সঙ্গে মন্দিরে গিয়ে উদ্ধার ও ত্রাণ কাজে তদারকি করেন। ঘটনায় শোকজ্ঞাপন করেছেন অন্ধ্রপ্রদেশের মুখ্যমন্ত্রী এন চন্দ্রবাবু নাইডু (Andhra Pradesh Chief Minister N Chandrababu Naidu)। মৃতদের পরিবারের জন্য ২৫ লক্ষ ও আহতের জন্য ৩ লক্ষ টাকা ক্ষতিপূরণ ঘোষণা করেছেন মুখ্যমন্ত্রী। প্রধানমন্ত্রী নরেন্দ্র মোদি (Narendra Modi) ঘটনায় শোকজ্ঞাপন করে মৃতদের পরিবারে জন্য ২ লক্ষ টাকা ও আহতের মাথা পিছু ৫০ হাজার টাকা ক্ষতিপূরণ ঘোষণা করেছেন।

প্রবল বৃষ্টিপাতের কারণে মাটি আলগা হওয়ার কারণে দেওয়াল ধসে পড়ে বলে জানা গেছে। ঘটনার তদন্ত শুরু হয়েছে।